**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 28-Ի 1716-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

**1․ Անհրաժեշտությունը**

2021 թվականի ընթացքում շարունակվել են Հայաստանի Հանրապետության կառավարության 2019 թվականի նոյեմբերի 28-ի 1716-Լ որոշմամբ հաստատված Պետական ֆինանսների կառավարման համակարգի 2019-2023 թվականների բարեփոխումների ռազմավարությամբ (այսուհետ՝ Ռազմավարություն) նախատեսված միջոցառումների կատարմանն ուղղված աշխատանքները, որոնց արդյունքներն ամփոփվել են Ռազմավարության միջոցառումների կատարման ընթացքի և առաջընթացի վերաբերյալ 2021թ. առաջին կիսամյակին հաշվետվությունում: Միաժամանակ, պայմանավորված Ռազմավարության մի շարք միջոցառումների կատարման ուղղությամբ ի հայտ եկած նոր հանգամանքներով, մասնավորապես, ՀՀ կառավարության նոր՝ 2021-2026 թվականների գործունեության ծրագրին համապատասխանեցման անհրաժեշտություն, օրենսդրական փոփոխություններ, կնքված պայմանագրեր, տեխնիկական աջակցության և մարդկային ռեսուրսների կարիքներ և այլն, անհրաժեշտություն է առաջացել Ռազմավարության մեջ փոփոխություններ իրականացնել:

**2․ Ընթացիկ իրավիճակը և խնդիրները**

1. Նախագծի 1-ին կետի 1-ին և 2-րդ կետի 3-րդ ենթակետով նախատեսված միջոցառումների ժամկետի երկարացման առաջարկը հիմնավորվում է նրանով, որ ՀՀ պետական պարտքի մասին օրենքի փոփոխման աշխատանքների իրականացման համար անհրաժեշտ է միջազգային կառույցների կողմից տեխնիկական աջակցություն, որի ստացումը մեկ տարուց ավելի է դեռևս գտնվում է կազմակերպման փուլում։ Ասիական Զարգացման Բանկը պատրաստակամություն է հայտնել տեխնիկական աջակցություն տրամադրել 2021թ․ չորրորդ եռամսյակից։
2. Նախագծի 1-ին կետի 2-րդ և 2-րդ կետի 10-11-րդ ենթակետերով առաջարկվող փոփոխությունները պայմանավորված են «Կառավարության ֆինանսների կառավարման տեղեկատվական համակարգի» (ԿՖԿՏՀ) ներդրման ուղղությամբ ՀՀ ՖՆ կողմից 2020-2021թթ. իրականացված աշխատանքներով: Մասնավորապես, հաշվի առնելով ԿՖԿՏՀ ծրագրի ծավալները, ընդգրկման մասշտաբները, մասնակից պետական մարմինների և շահառուների քանակը, ծրագրի ներդրման աշխատատարությունը և բարդությունը՝ 2020 թվականին ՖՆ կողմից նախաձեռնվել էր ԿՖԿՏՀ ներդրման ողջ գործընթացում խորհրդատվական աջակցության տրամադրման նպատակով երկփուլ գնման գործընթաց: Մրցույթի արդյունքներն ամփոփվել են 2021թ. հունվար-մարտ ամիսներին և ընտրված խորհրդատուի հետ ապրիլին կնքվել է պայմանագիր: Վերջինիս շրջանակներում 2021 թվականի հուլիս-հոկտեմբեր ամիսներին խորհրդատուի կողմից ներկայացվել և հաստատվել է ԿՖԿՏՀ ծրագրի ներդրման կառավարման ձեռնարկը:

Մրցույթի շրջանակներում ՖՆ կողմից ձևակերպված տեխնիկական առաջադրանքով սահմանվել են ԿՖԿՏՀ ներդրման հաջորդական փուլերը, ինչպես նաև հստակեցվել են դրանց կատարման հնարավոր ժամկետները: Ռազմավարության գործող տարբերակում ԿՖԿՏՀ ամբողջական ներդրումը՝ ներառյալ ԿՖԿՏՀ ծրագրային ապահովման համար գնման գործընթացի անցկացում, ԿՖԿՏՀ նորդրում, ներդրման թեստավորում, ԿՖԿՏՀ-ի սպասարկում, նախատեսված է ավարտել մինչև 2023թ. դեկտեմբերի ավարտը: Սակայն, հաշվի առնելով ԿՖԿՏՀ ներդրման փուլերի աշխատատարությունը՝ Ռազմավարությամբ յուրաքանչյուր փուլի համար սահմանված վերջնաժամկետները իրատեսական չեն: Դրանով պայմանավորված ՀՀ կառավարության 2021-2026թթ. գործունեության ծրագրի կատարումն ապահովող միջոցառումների ցանկում ԿՖԿՏՀ ներդրման փուլերի ժամկետները ճշգրտվել են և որպես ծրագրի ներդրման վերջնաժամկետ սահմանվել է 2024թ. դեկտեմբերը:

Հաշվի առնելով վերոգրյալը և այն հանգամանքը, որ Ռազմավարության վերջնաժամկետ է սահմանված 2023թ. դեկտեմբերը՝ Նախագծով առաջարկվել է վերախմբագրվել ԿՖԿՏՀ ներդրման փուլերը և դրանց կատարման ժամկետները՝ ԿՖԿՏՀ ծրագրային ապահովման ներդրման թեստավորման և ծրագրի սպասարկման աշխատանքները նախատեսելով Ռազմավարության հետագա տարբերակներում:

1. Նախագծի 2-րդ կետի 1-ին և 4-րդ ենթակետերով առաջարկվող ժամկետների վերանայման անհրաժեշտությունը պայմանավորված է «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշմամբ նախատեսված ժամանակացույցին համապատասխանեցնելու հանգամանքով։
2. Նախագծի 2-րդ կետի 2-րդ ենթակետով առաջարկվում է մարդկային ռեսուրսների բազայի և հաշվապահական հաշվառման էլեկտրոնային ծրագրի մոդուլների հետ ինտեգրման համակարգի մշակման միջոցառման կատարողների/համակատարողների տեղափոխություն իրականացնել՝ հաշվի առնելով, որ պետական մարմինների առանձին անձնակազմի կառավարման տեղեկատվական համակարգ մշակելու անհրաժեշտությունը հիմնավորված չէ՝ պայմանավորված ծրագրային ապահովումների առանձնացված մշակման ծախսատար և ոչ արդյունավետ լինելու հանգամանքով: Միաժամանակ, վերոնշյալ աշխատանքները պետք է իրականացվեն և գործնականում փաստացի իրականացվում են կենտրոնացված ձևով՝ Քաղաքացիական ծառայության գրասենյակի կողմից: Վերջինս 2020 թվականի սկսել է գործարկվել քաղաքացիական ծառայության միասնական տեղեկատվական հարթակը, որի հետ հետագայում կարող է ինտեգրվել հաշվապահական հաշվառման էլեկտրոնային ծրագիրը: Ուստի առաջարկվել է որպես միջոցառման կատարող սահմանել ՔԾԳ, իսկ համակատարող՝ ՊՄ-ներ:
3. Նախագծի 2-րդ կետի 5-8-րդ ենթակետերով նախատեսված միջոցառումների ժամկետներն առաջարկվում է երկարաձգել՝ ելնելով այն հանգամանքից, որ դրանց կատարման ուղղությամբ 2020-2021 թվականներին ընթացքում ձեռնարկված քայլերը բավարար չեն եղել Ռազմավարությամբ սահմանված արդյունքային ցուցանիշները ապահովելու համար՝ պայմանավորված հիմնականում մարդկային ռեսուրսների պակասով և միջոցառումների կատարման համար տեխնիկական աջակցության անհրաժեշտությամբ: Միջոցառումների կատարման ուղղված աշխատանքների շրջանակներում պլանավորվում է ՖՆ-ում իրականացնել պատասխանատուների վերանայումներ և կառուցվածքային փոփոխություններ՝ միտված կարողությունների խնդրի կարգավորմանը:
4. Նախագծի 2-րդ կետի 9-րդ ենթակետով առաջարկվող ժամկետի երկարացումները պայմանավորված են հանրային ներդրումների կառավարման ձեռնարկի նախագծի լրամշակման և վերջնականացման փուլում գտնվելու հանգամանքով և այդ ուղղությամբ ՀԲ-ի և ԱԶԲ-ի փորձագետների հետ համագործակցությամբ, ինչպես նաև հանրային ներդրումների կառավարման համակարգի, այդ թվում՝ պետություն-մասնավոր գործընկերության շրջանակներում ոլորտի մասնագետների կարողությունների զարգացմանը միտված աշխատաժողովների և սեմինար-քննարկումների անցկացմամբ, ինչի արդյունքում միջոցառումների կատարման ուղղությամբ աշխատանքների արդյունավետ իրականացումը կպահանջի նախապես սահմանված ժամկետից առավել երկար ժամանակահատված։

**3․ Տվյալ բնագավառում իրականացվող քաղաքականությունը**

Նախագծի ընդունմամբ տվյալ բնագավառում ներկայումս իրականացվող քաղաքա­կանու­թյան փոփոխություն չի նախատեսվում:

**4․ Կարգավորման նպատակը և բնույթը**

ՀՀ կառավարության 2021-2026 թվականների գործունեության ծրագրի համապատասխան պետական ֆինանսների կառավարման համակարգի բարեփոխումների իրականացում՝ ՊՖԿ համակարգի բարեփոխումների 2019-2023 թվականների ռազմավարությամբ նախատեսված միջոցառումների փոփոխության և դրանց կատարման ժամկետների ճշգրտ­ման միջոցով:

**5․ Նախագծի մշակման գործընթացում ներգրավված ինստիտուտները և անձիք**

Որոշման նախագիծը պատրաստվել է Հայաստանի Հանրապետության ֆինանսների նախարարության կողմից։

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը կապված է Կառավարության 2021-2026թթ. ծրագրի և ՀՀ կառավարության 28.11.2019թ․ N 1716-Լ որոշմամբ հաստատված Պետական ֆինանսների կառավարման համակարգի 2019-2023 թվականների բարեփոխումների ռազմավարության հետ:

Նախագծն ուղղված է ՀՀ կառավարության 2021-2026թթ. ծրագրի «6.10. Պետական ծախսեր» բաժնում ամրագրված պետական կառավարման արդյունավետության՝ հանրային միջոցների արդյունավետ ծախսման ապահովմանը: Մասնավորապես, առաջակվող փոփոխությունները միտված են Ռազմավարությամբ նախատեսված միջոցառումների և թիրախների կատարման իրատեսականության ապահովման՝ հաշվի առնելով նաև այն, որ սույն Նախագծում ներառված միջոցառումների ներառված են «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման մեջ՝ կատարման նոր՝ վերանայված վերջնաժամկետներով: Հաշվի առնելով վերագրյալը՝ Նախագիծն, ըստ էության, ապահովում է ռազմավարության համապատասխանեցումը ՀՀ կառավարության 2021-2026թթ. ծրագրին և ՀՀ կառավարության 18.11.2021թ. թիվ 1902-Լ որոշմամբ սահմանված ժամկետներին:

**7․ Ակնկալվող արդյունքը**

Հայաստանի Հանրապետության կառավարության 2019 թվականի նոյեմբերի 28-ի «Պետական ֆինանսների կառավարման համակարգի 2019-2023 թվականների բարեփոխումների ռազմավարությունը և պետական ֆինանսների կառավարման համակարգի բարեփոխումների 2019-2023 թվականների գործողությունները ծրագիրը հաստատելու մասին» 1716-Լ որոշման հավելվածներում նախագծով առաջարկ­վող փոփոխություններով կհստակեցվեն առանձին միջոցառումների կատարման ժամկետները, պատասխանատուները: Հարկ է նշել, որ նախագծով առաջարկվող փոփո­խութ­յուն­ները չեն ազ­դի Ռազմավարության վերջնաժամկետների վրա: